Môžem používať športový kočík od narodenia?
Na túto otázku sme v podstate odpovedali vyššie. Táto téma však patrí k tým diskutovanejším, preto sme sa na ňu rozhodli pozrieť bližšie. Niektorí rodičia využívajú športový kočík od narodenia dieťaťa. Samozrejme, nie je to zakázané, my vám však určite odporúčame chvíľku počkať. Výnimkou sú modely, v ktorých môžete klasické sedadlo vymeniť za vaničku či tzv. vajíčko. Pre novorodencov je do istej miery postačujúce aj polohovateľné sedadlo, ktoré je možné zložiť do úplného ľahu.
Neexistuje nič také, ako špeciálny športový kočík na zimu alebo na leto. Ak však budete túto alternatívu využívať aj v chladnejšom období roka, je dobré používať vhodné doplnky, ako je strieška či zábrana proti vetru. Dôležité sú taktiež kolesá, ktoré by mali mať aspoň náznak dezénu. Určite sa zamerajte aj na materiály. V zime oceníte hrubšie a hlavne nepremokavé textílie, v lete zas tie priedušné. Na teplejšie obdobie roka sú vhodné i niektoré doplnky, ako sieťka proti hmyzu, okienko na vetranie či sieťované zóny na opierke.